PMIndiaData/PMIndiaSum huggingface dataset:
இங்கிலாந்து பிரதமருடன் பிரதமர் மோடி தொலைபேசியில் உரையாடல்; மான்செஸ்டரில் நடைபெற்ற தீவீரவாத தாக்குதலுக்கு பின்னர் இங்கிலாந்துடன் இந்தியா துணை நிற்கும் என்று உறுதி

இங்கிலாந்து பிரதமர் திருமதி தெரேசா மே அவர்களுடன் பிரதமர் திரு. நரேந்திர மோடி தொலைபேசியில் உரையாடினார். மான்செஸ்டரில் நடைபெற்ற தீவீரவாதத் தாக்குதலுக்கு பின்னர் இங்கிலாந்துடன் இந்தியா துணை நிற்கும் என்று பிரதமர் உறுதி அளித்தார். “மான்செஸ்டரில் நடைபெற்ற தீவீரவாத தாக்குதலுக்கு பின்னர் இங்கிலாந்துடன் இந்தியா துணை நிற்கும் என்பதை தெரிவிக்க பிரதமர் திருமதி தெரேசா அவர்களை தொலைபேசியில் அழைத்து பேசினேன்” என்று பிரதமர் தனது டுவிட்டர் பதிவில் குறிப்பிட்டுள்ளார்.
அகமதாபாத்தின் கேவடியாவில் இருந்து சபர்மதி ஆற்றுப்படுகை வரையிலான கடல்-விமான சேவையை பிரதமர் தொடங்கி வைத்தார்

கேவடியாவில் உள்ள நீர் விமான நிலையம் மற்றும் கேவடியாவில் உள்ள ஒற்றுமை சிலையையும் அகமதாபாத்தின் சபர்மதி ஆற்றுப் படுகையையும் இணைக்கும் வகையிலான கடல்–விமான சேவையை பிரதமர் திரு நரேந்திர மோடி தொடங்கி வைத்தார். மேலும் அகமதாபாத்தின் சபர்மதி ஆற்றுப்படுகையில் உள்ள நீர் விமான நிலையம் மற்றும் அகமதாபாத்தின் சபர்மதி ஆற்றுப் படுகையையும், கேவடியாவில் உள்ள ஒற்றுமை சிலையையும் இணைக்கும் வகையிலான கடல்–விமான சேவையை பிரதமர் தொடங்கிவைத்தார். இறுதிகட்ட இணைப்பாக நீர் விமான நிலையங்களை அமைக்கும் தொடர் திட்டங்களின் கீழ் இவை அமைக்கப்பட்டுள்ளன. விமான ஓடுதளம் அல்லது ஓடு பாதை இல்லாத இடங்களில் உபயோகப்படுத்தும் வகையில் தண்ணீரிலிருந்து மேல் எழும் மற்றும் கீழே இறங்கும் வசதிகள் இந்த கடல் விமானங்களில் உள்ளது. இதன்மூலம் கரடுமுரடான சவாலான பகுதிகள் மற்றும் தொலைதூரப் பகுதிகளை பிரதான விமான சேவைகளுடன் இணைக்கும் வகையிலும், விமான நிலையங்கள் மற்றும் ஓடுதளம் அமைக்கத் தேவைப்படும் செலவைக் குறைக்கும் வகையிலும் இந்த புதிய கடல்–விமான சேவை உதவிகரமாக இருக்கும். ஏரிகள், உப்பங்கழிகள், அணைகள் போன்ற நீர்நிலைகள், சரளைக் கற்கள், மற்றும் புற்களில் தரை இறங்கும் வசதி கொண்ட இந்த சிறிய இறகுகள் கொண்ட விமானங்களின் வாயிலாக பல்வேறு சுற்றுலா தலங்களையும் எளிதில் சென்று அடையலாம். —–
வங்கதேசத்தில் வளர்ச்சித் திட்டங்களை அமல்படுத்துவதற்கு மூன்றாவதாக 4.5 பில்லியன் அமெரிக்க டாலர்கள் கடன் அளிக்கும் புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

வங்கதேசத்தில் வளர்ச்சித் திட்டங்களை அமல்படுத்துவதற்கு மூன்றாவதாக 4.5 பில்லியன் அமெரிக்க டாலர்கள் கடன் அளிக்கும் புரிந்துணர்வு ஒப்பந்தத்திற்கு (MoU) பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. செயல்பாட்டுக்குப் பிந்தைய ஒப்புதலாக இது அளிக்கப்பட்டது. வங்கதேச பிரதமர் ஏப்ரல் 2017ல் இந்தியாவுக்கு வருகை தந்தபோது இந்த புரிந்துணர்வு ஒப்பந்தம் கையெழுத்திடப்பட்டது. வங்கதேசத்தில் முக்கியத்துவமான பங்கேற்பு, கட்டமைப்பு மேம்பாடு, இந்தியா மற்றும் வங்கதேசம் இடையே தொடர்பை மேம்படுத்துவதை தீவிரப்படுத்த இந்த புரிந்துணர்வு ஒப்பந்தம் வகை செய்கிறது. அதன் மூலம் நமது வடக்கு பிராந்தியத்துக்கான தொடர்பை மேம்படுத்துவதுடன், வங்கதேசத்தில் இந்திய நிறுவனங்களுக்கு வணிகத்துக்கான புதிய வாய்ப்புகளையும் உருவாக்கும். வங்கதேசத்துக்கான சலுகையுடன் கூடிய நிதியளிப்பு, இரு தரப்பு உறவுகளை வலுப்படுத்தி, இந்தியா மற்றும் வங்கதேசம் இடையே வளர்ச்சியில் ஒத்துழைப்பையும் வலுப்படுத்தும். வங்கதேசத்துக்கான சலுகையுடன் கூடிய நிதியளிப்பு மூலமாக எடுத்துக் கொள்ளப்படக் கூடிய திட்டங்களின் பட்டியலை MoU விவரிக்கிறது. இந்த கடன் ஒப்புதலின் மூலமாக, இந்தியாவின் நலன் சார்ந்த திட்டங்கள் எடுத்துக் கொள்ளப்படுவதை உறுதி செய்ய இது வாய்ப்பளிக்கிறது. பிரதானப் பகுதிக்கும் இந்தியாவின் வடகிழக்குப் பிராந்தியத்துக்கும் இடையிலும், வெளியுலகப் பகுதிக்கும் நல்ல மற்றும் வேகமான தொடர்பு வசதியை அளிப்பதாக சில திட்டங்கள் உள்ளன. இந்தியாவின் பாதுகாப்பை உறுதி செய்வதாகவும் அவை இருக்கும். இந்திய நிறுவனங்களுக்கு வணிக வாய்ப்புகளுக்கான கதவைத் திறப்பதாகவும் அவை இருக்கும்.
சர்தார் படேலின் பிறந்தநாள் நாடு முழுவதும் தேசிய ஒருமைப்பாடு தினமாக கொண்டாடப்படவுள்ளது; ராஜ்பத்தில் நடக்கவுள்ள ஒற்றுமைக்கான ஓட்டத்தை பிரதமர் கொடி அசைத்து துவக்கி வைப்பார்

இந்தியாவின் முதல் துணை பிரதமர் சர்தார் வல்லபபாய் படேலின் பிறந்தநாள் நாளை (அக்டோபர் 31ந் தேதி) நாடுமுழுவதும் தேசிய ஒருமைப்பாடு தினமாக கொண்டாடப்படவுள்ளது. காலை 7.30 மணி அளவில் புது தில்லி நாடாளுமன்ற வீதியில் உள்ள சர்தார் படேல் உருவ சிலைக்கு பிரதமர் திரு. நரேந்திர மோடி மலர் அஞ்சலி செலுத்துவார். அதன் பிறகு ஒற்றுமைக்கான ஓட்டத்தில் பங்கு பெறுவதற்காக ராஜ்பத்தில் ஒன்று கூடும் மக்களிடம் பிரதமர் உரையாற்றுவார். அங்கு மக்களுடன் இணைந்து உறுதிமொழி ஏற்பார் சர்தார் படேலின் பிறந்தநாளை முன்னிட்டு காலை 8.15 அளவில் விஜய் சவுக் மைதானத்தில் ஏற்பாடு செய்யப்பட்டுள்ள ஒற்றுமைக்கான ஓட்டத்தை பிரதமர் கொடி அசைத்து துவக்கிவைப்பார். இந்த நிகழ்ச்சியின் பங்கேற்பு முழுக்க முழுக்க தன்னார்வத்தின் அடிப்படையானது. அதிக அளவிலான பள்ளி மாணவர்கள், விளையாட்டு வீரர்கள் இதில் பங்கேற்பார்கள் என்று எதிர்பார்க்கப்படுகிறது. தேசிய ஒருமைப்பாடு தினம் நாளை கொண்டாடப்படுவதையொட்டி இன்று பல்வேறு மத்திய அரசு அலுவலகங்களில் தேசிய ஒருமைப்பாடு உறுதிமொழி ஏற்கப்பட்டது. இந்த கொண்டாட்டத்திற்கு பல்வேறு மாநிலங்களிலும் வெளிநாடுகளிலும் ஏற்பாடு செய்யப்பட்டுள்ளது. பல்வேறு இடங்களில் நடக்கும் இந்த விழாவில் மத்திய அமைச்சர்களும் பங்கேற்கின்றனர் சப்-
மும்பை நகர போக்குவரத்துத் திட்டம் (எம்.யூ.டி.பி)- பகுதி 3-க்கு அமைச்சரவை ஒப்புதல்

பிரதம மந்திரி திரு.நரேந்திர மோடி தலைமையில் கூடிய மத்திய அமைச்சரவை, மும்பை நகர போக்குவரத்துத் திட்டம் (எம்.யூ.டி.பி)- பகுதி 3-க்கு தனது ஒப்புதலை வழங்கியது. ரூ.8,679 கோடி மதிப்பிலான இத்திட்டம், ரூ.10,947 கோடியில் நிறைவு பெறும். இத்திட்டம் அடுத்த 5 ஆண்டுகளுக்குள், 13வது திட்டக் காலத்திற்குள் நிறைவடையும் என எதிர்பார்க்கப்படுகிறது. மேற்கு ரயில்வே, தற்போது மும்பை-அகமதாபாத்/டெல்லி தடத்தில் ஒரு பகுதியாக உள்ள விரார்-தஹானு சாலை இடையே உள்ள போக்குவரத்து அதிகமுள்ள இரண்டு வழி தடத்தில் புறநகர் சேவைகளை நடத்தி வருகிறது. முக்கிய தடத்தில் ஏற்கனவே அதிக சேவைகள் உள்ளதால், இத்தடத்தில் புறநகர் சேவைகளுக்கு வசதி செய்ய எந்த வழியும் இல்லை. விரார்-தானு சாலை இடையே கூடுதலாக இரட்டை வழித்தடம் அமைப்பது, இப்பகுதி பயணிகளின் கோரிக்கையை பூர்த்தி செய்யும். இது சர்ச்கேட் முதல் தஹானு சாலை வரையிலான புறநகர் சேவையை விரிவாக்கும். பான்வேல்-கார்ஜத் இரட்டை தட புறநகர் சேவை, நகரமயமாகவும், சமீபத்தில் மக்கள்தொகை அதிகரித்துள்ள இப்பகுதியின் தேவையை பூர்த்தி செய்யும். இது, பான்வேல் வழியாக கார்ஜத் முதல் சி.எஸ்.டி.எம். வரையிலான தடத்திற்கு மாற்று வழியாக அமைவதோடு, தற்போது கல்யான் வழியான தடத்தில் உள்ள 23 கி.மீ. தூரத்தையும் குறைப்பதோடு, சி.எஸ்.டி.எம். முதல் கார்ஜத் வரை மெதுவாக செல்லும் ரயில்களின் பயண நேரத்தை 35 முதல் 40 நிமிடங்கும் குறைக்கும். தற்போது, கல்யாண் முதல் வாஷி/பன்வேல் அல்லது எதிர்திசையில் பயணிக்கும் பயணிகள், தானேவில் இறங்கி, ட்ரான்ஸ் ஹார்பர் இணைப்பு வண்டியை பயன்படுத்துகின்றனர். இது ஏற்கனவே மத்திய ரயில்வேயில் அதிக போக்குவரத்துள்ள தானேவில் மேலும் அதிக நெருக்கடியை ஏற்படுத்தும். ஐரோலி-கால்வா வழித்தடம் தானே நிலையத்தில் நெருக்கடியை குறைப்பதோடு, தானேவை கடந்து செல்லும் பயணிகளுக்கு நேரத்தை மிச்சப்படுத்தும். புதிய பெட்டிகளை கொள்முதல் செய்வது தரத்தை உயர்த்துவதோடு, நெருக்கடியையும் குறைக்கும். 22 இடங்களில் எல்லைமீறு கட்டுப்பாட்டின் கீழ் மேற்கொள்ளப்படும் பணிகள், எல்லைமீறுவதை கணிசமாக குறைப்பதோடு, பொதுமக்களுக்கு பாதுகாப்பான சூழ்நிலையை அளிக்கும். தானே, பால்கார், ராய்காட் மற்றும் மகராஷ்டிராவின் மும்பை மாவட்டங்கள் ஆகிய பகுதிகளில் இத்திட்டத்தின் கீழ் அடங்கும். பின்னணி : மத்திய மற்றும் மேற்கு ரயில்வேகளில் மும்பை புறநகர் ரயில் போக்குவரத்து 376 கி.மீ. தூரத்தை கொண்டுள்ளது. இவற்றில் மேற்கு ரயில்வேயின் இரண்டு தரடங்கள், மத்திய ரயில்வேயின் இரண்டு தடங்கள் மற்றும் மத்திய ரயில்வேயின் துறைமுக தடம் உள்ளிட்ட ஐந்து தடங்கள் உள்ளன. ஒவ்வொரு நாளும் 2900 ரயில் சேவைகளில் புறநகர் பகுதியில் உள்ள ஏறத்தாழ 8 மில்லியன் பயணிகள் பயணிக்கின்றனர். புறநகர் ரயில்களில் அளவுக்கதிமான கூட்டம் உள்ளது, குறிப்பாக நெருக்கடியான நேரங்களில். மும்பையில், பூளோக கட்டுப்பாட்டின் காரணமாக, பரந்துள்ள மக்கள்தொகை மற்றும் வாணிப பகுதிகளின் இடங்கள் ஆகியவற்றின் காரணமாக ரயில்வே மக்களுக்கு முதன்மையான போக்குவரத்தாக தொடர்ந்து இருந்து வருகிறது. வளர்ந்து வரும் பயணிகளின் எண்ணிக்கையை பூர்த்தி செய்யும் வகையில் பான்வேல்-கார்ஜத் (28 வழி கி.மீ.), ஐரோலி-கால்வா இடையே புதிய உயர்த்தப்பட்ட வழித்தம் (3 வழி கி.மீ.) ,விரார்-தானு சாலை இடையே நான்கு மடங்கு உயர்த்துதல் (63 வழி கி.மீ.), 565 புதிய பெட்டிகள் மற்றும் நடுபகுதிகளுக்கு எல்லைமீறு கட்டுப்பாடு போன்றவற்றை கொள்முதல் செய்தல் ஆகியவை மும்பை நகர போக்குவரத்து திட்டம் (எம்.யூ.டி.பி.) – பகுதி 3-ல் அடங்கும்.
ரஷ்யக் கூட்டமைப்பின் அதிபர் விளாடிமிர் புதினுடன் பிரதமர் தொலைபேசியில் பேசினார்

ரஷ்யக் கூட்டமைப்பின் அதிபர் விளாடிமிர் புதினுடன், பிரதமர் திரு நரேந்திர மோடி இன்று தொலைபேசியில் பேசினார். உக்ரைன் நிலைமை குறித்து, குறிப்பாக இந்திய மாணவர்கள் பலர் சிக்கியிருக்கும் கார்க்கிவ் நகரின் நிலைமை குறித்து இந்தத் தலைவர்கள் ஆய்வு செய்தனர். மோதல் ஏற்பட்டுள்ள பகுதிகளிலிருந்து இந்திய தேசத்தவரை பாதுகாப்புடன் வெளியேற்றுவது குறித்தும் அவர்கள் விவாதித்தனர்.
திரு அடல் பிகாரி வாஜ்பாயின் பிறந்த நாளில் பிரதமர் அவரை நினைவுகூர்ந்தார்

முன்னாள் பிரதமர் திரு அடல் பிகாரி வாஜ்பாயின் பிறந்த நாளையொட்டி அவருக்குப் பிரதமர் திரு நரேந்திர மோடி புகழாரம் சூட்டியுள்ளார். ட்விட்டர் செய்தியில் பிரதமர் கூறியிருப்பதாவது: "மதிப்புமிகு அடல் அவர்களின் பிறந்தநாளில் அவருக்கு அஞ்சலிகள். அடல் அவர்களின் பிறந்தநாளில் அவரை நினைவுகூர்வோம். நாட்டுக்கு அவரின் உயரிய சேவையால் நாம் ஊக்கமடைந்துள்ளோம். வலுவானதாக மற்றும் வளர்ச்சியடைந்ததாக இந்தியாவை மாற்றுவதற்கு தமது வாழ்க்கையை அவர் அர்ப்பணித்தார். வளர்ச்சிக்கான அவரது முன்முயற்சிகள் கோடிக்கணக்கான இந்தியர்களிடம் ஆக்கப்பூர்வமான தாக்கத்தை ஏற்படுத்தின”. —-
லக்னோவில் உள்ள சவுத்ரி சரண் சிங் சர்வதேச விமான நிலையத்தில் 1899 சதுர மீட்டர் நிலத்தை இந்திய விமான நிலைய ஆணையம் லக்னோ மெட்ரோ ரயில் கார்ப்பரேஷனுக்கு நிரந்தரமாகக் மாற்றித் தர மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை கூட்டம் லக்னோவில் உள்ள சவுத்ரி சரண் சிங் சர்வதேச விமான நிலையத்தில் 1899 சதுர மீட்டர் நிலத்தை இந்திய விமான நிலைய ஆணையம் லக்னோ மெட்ரோ ரயில் கார்ப்பரேஷனுக்கு நிரந்தரமாக கைமாற்றித் தர தனது ஒப்புதலை வழங்கியது. டிரான்ஸ்போர்ட் நகர் மெட்ரோ ரெயில் நிலையத்திற்கான நுழைவு வாயில்/ வெளிவாயில் கட்டமைப்பிற்கு என இந்த நிலப் பகுதி லக்னோ மெட்ரோ ரயில் கார்ப்பரேஷனுக்குத் தேவைப்படுகிறது. இது லக்னோ மெட்ரோ ரயில் கார்ப்பரேஷனின் செயல்பாட்டிற்கான தேவையாகும். பெருமளவிலான மக்கள் பயன்படுத்தவிருக்கின்ற பரந்த அளவிலான போக்குவரத்திற்கான பொதுமக்களின் பயன்பாட்டிற்கான திட்டம் ஆகும். பொது மக்களுக்கு மிகச் சிறந்த தொடர்பையும் வசதியையும் வழங்குவதாகவும் இத்திட்டம் அமையும்.
மகாளய அமாவாசையை முன்னிட்டு பிரதமர் வாழ்த்து

மகாளய அமாவாசையை முன்னிட்டு பிரதமர் திரு. நரேந்திர மோடி நாட்டு மக்களுக்கு தனது வாழ்த்துகளை தெரிவித்துள்ளார். “மகாளய வாழ்த்துகள்!. இந்த விழாக்காலத்தில் அமைதி, வளமை மற்றும் மகிழ்ச்சி நம் சமுதாயத்தில் மேலும் அதிகரிக்க வேண்டுகிறேன்.” என்று பிரதமர் குறிப்பிட்டுள்ளார்.
`வேளாண்மைக் கட்டமைப்பு நிதியம்’ அமைப்பின் கீழ் நிதியளிப்பு வசதிக்கு மத்திய அரசுத் திட்டத்துக்கு மத்திய அமைச்சரவை ஒப்புதல்

அகில இந்திய அளவிலான மத்திய நிதித் திட்டம் – வேளாண்மைக் கட்டமைப்பு நிதியம் – தொடங்க பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. அறுவடைக்குப் பிந்தைய மேலாண்மைக் கட்டமைப்புகளில் சாத்தியக்கூறு உள்ள திட்டங்கள் மற்றும் சமுதாய வேளாண்மை சொத்துகளை உருவாக்குதலுக்கான முதலீடுகளுக்கு குறுகிய மற்றும் நீண்டகால கடன் வசதிகளை அளிக்க இந்தத் திட்டம் வகை செய்கிறது. வட்டித் தள்ளுபடி மற்றும் நிதி உதவிகள் இதில் கிடைக்கும். இந்தத் திட்டத்தின் கீழ் தொடக்க வேண்மைக் கடன் சங்கங்கள், மார்க்கெட்டிங் கூட்டுறவு சங்கங்கள், வேளாண் உற்பத்தியாளர் அமைப்புகள், சுய உதவி குழுக்கள், விவசாயிகள், கூட்டுப் பொறுப்பேற்பு குழுக்கள், பன்முகப் பயன்பாட்டுக் கூட்டுறவு சங்கங்கள், வேளாண் தொழில்முனைவோர், ஸ்டார்ட் அப் நிறுவனங்கள், தொகுப்புக் கட்டமைப்புச் சேவை வழங்குநர்கள் மற்றும் மத்திய / மாநில ஏஜென்சி அல்லது உள்ளாட்சி அமைப்பால் முன்னெடுக்கப்படும் அரசு – தனியார் பங்கேற்புத் திட்டங்களுக்கு வங்கிகள் மற்றும் நிதி நிறுவனங்கள் கடனாக ஒரு லட்சம் கோடி ரூபாய் வழங்கும். நடப்பாண்டில் ரூ.10 ஆயிரம் கோடியில் தொடங்கி நான்கு ஆண்டுகளில் கடன் வழங்கப்படும். அடுத்து வரும் ஆண்டுகளில் ஒவ்வோர் ஆண்டும் ரூ.30 ஆயிரம் கோடி வழங்கப்படும். இந்த நிதியளிப்புத் திட்டத்தின் கீழான அனைத்துக் கடன்களுக்கும் ஆண்டுக்கு 3 சதவீதம் வரை வட்டித் தள்ளுபடி வழங்கப்படும். இதற்கான அதிகபட்ச வரம்பு ரூ.2 கோடியாக இருக்கும். வட்டித் தள்ளுபடி அதிகபட்சம் 7 ஆண்டுகளுக்கு வழங்கப்படும். மேலும், இந்த நிதித் திட்டத்தின் மூலம் தகுதியுள்ள கடனாளிகளுக்கு, குறு, சிறுதொழில் நிறுவனங்களுக்கான கடன் உத்தரவாத நிதிய அறக்கட்டளை மூலம் ரூ.2 கோடி வரையிலான கடன்களுக்கு கடன் உத்தரவாதம் அளிக்கப்படும். இதற்கான கட்டணத்தை அரசு செலுத்தும். விவசாய உற்பத்தி நிறுவனங்களைப் (Farmer Producers Organizations – FPOs), பொருத்த வரையில், வேளாண்மை, கூட்டுறவு, விவசாயிகள் நலன் துறையின் எப்.பி.ஓ. ஊக்குவிப்புத் திட்டத்தின் கீழ் உருவாக்கப்பட்ட திட்டங்களின் கீழ் கடன் உத்தரவாதங்களைப் பெறலாம். இதற்கு மத்திய அரசின் மொத்த பட்ஜெட் ஒதுக்கீடு ரூ.10,736 கோடி அளவுக்கு இருக்கும். இந்தக் கடன் வசதித் திட்டத்தின் மூலமான கடனை திருப்பிச் செலுத்துவதற்கான தவணை தொடங்கும் காலம் குறைந்தது 6 மாதங்களில் தொடங்கி, அதிகபட்சம் 2 ஆண்டுகள் வரையில் அனுமதிக்கப்படும். இத் திட்டத்தின் காலவரம்பு 2020 நிதியாண்டு முதல் 2029 நிதியாண்டு (10 ஆண்டுகள்) என இருக்கும்.
சத்தீஸ்கர் மாநிலத்தில் நயா ராய்ப்பூர் நவீன நகரின் ஒருங்கிணைந்த கட்டுப்பாட்டு மையத்தை பிரதமர் தொடங்கி வைத்தார்; நவீனமயமாக்கப்பட்ட பிலாய் உருக்காலையின் விரிவாக்கத்தை நாட்டுக்கு அர்ப்பணித்தார்

பிரதமர் திரு நரேந்திர மோடி இன்று சத்தீஸ்கருக்கு பயணம் மேற்கொண்டார். அங்கு நயா ராய்ப்பூர் நவீன நகரத்தின் ஒருங்கிணைந்த கட்டுப்பாட்டு மையத்தை அவர் தொடங்கி வைத்தார். இந்த நகரத்தின் பல்வேறு அம்சங்கள் குறித்து அவருக்கு விளக்கப்பட்டது. அதன் பின்னர் அவர் பிலாய் உருக்காலையின் 8-ஆவது பிரிவுக்கு சென்றார். அங்கு உருக்காலையின் பல்வேறு அம்சங்கள் குறித்து பிரதமருக்கு விளக்கிக் கூறப்பட்டது. பிலாய் நகரின் சாலைகளில் இருமருங்கிலும் மக்கள் அணிவகுத்து நின்று பிரதமரை வாழ்த்தி வரவேற்றனர். அங்கு நடந்த பிரமாண்ட பொதுக்கூட்டத்தில் நவீனமயமாக்கப்பட்ட பிலாய் உருக்காலையை பிரதமர் நாட்டுக்கு அர்ப்பணித்தார். பிலாய் ஐஐடி-க்கான அடிக்கல்லையும் அவர் நாட்டினார். பாரத் நெட்-டின் 2-ஆவது கட்ட தொடக்கத்தைக் குறிக்கும் தகவல் பலகையை அவர் திறந்து வைத்தார். ஜக்தால்பூர் மற்றும் ராய்ப்பூர் இடையே விமான சேவையை பிரதமர் தொடங்கி வைத்தார். பல்வேறு திட்டங்களின் கீழ் பயனாளிகளுக்கு மடிக்கணினிகள், சான்றிதழ்கள், காசோலைகளை அவர் வழங்கினார். கூட்டத்தினரிடையே உரையாற்றிய பிரதமர், அனைத்து விதமான வன்முறைக்கும் வளர்ச்சிதான் மிகச்சிறந்த விடை என்று உறுதிபடத் தெரிவித்தார். தேச நிர்மாணத்தில் பிலாய் உருக்காலை மிகப்பெரிய அளவில் பங்களித்துள்ளது என்றும் அவர் கூறினார். புதிய இந்தியாவுக்கு வலுவான அடித்தளத்தை அமைப்பதில் இந்த விரிவாக்கப்பட்ட நவீன உருக்காலை உறுதுணையாக இருக்கும் என்று அவர் தெரிவித்தார். இன்று தொடங்கப்பட்ட இதர வளர்ச்சித்திட்டங்களும் மக்களுக்கு பெரும் பயன் அளிக்கும் என்று அவர் கூறினார். கடந்த 2 மாதங்களில் கிராம சுயராஜ்ய இயக்கம் ஆக்கப்பூர்வமான பயனை ஏற்படுத்தியுள்ளது என்று பிரதமர் குறிப்பிட்டார். இந்த இயக்கம் 115 விருப்பமுள்ள மாவட்டங்களில் தீவிரமாக செயல்படுத்தப்படுகிறது என்று கூறிய அவர், இதில் 12 மாவட்டங்கள் சத்தீஸ்கரில் உள்ளதாகத் தெரிவித்தார். ஜன்தன் யோஜனா, முத்ரா யோஜனா, உஜ்வாலா யோஜனா, பயிர்க் காப்பீட்டுத் திட்டம், சவுபாக்யா ஆகிய பலனளிக்கும் திட்டங்கள் பல இந்த மாநிலத்தில் செயல்படுத்தப்படுவதாக அவர் கூறினார். பழங்குடியினரின் நலனைக் கருத்தில் கொண்டு வன உரிமைச் சட்டம் தீவிரமாக செயல்படுத்தப்பட்டு வருவதாக திரு. நரேந்திர மோடி தெரிவித்தார். பழங்குடியினர் நலனுக்காக அரசு பாடுபட்டு வருகிறது என்று தெரிவித்த பிரதமர், நாடு முழுவதும் ஏகலவ்யா பள்ளிகள் அமைக்கப்பட்டு வருவதாகக் கூறினார்.
15 இந்திய தகவல் தொழில்நுட்ப நிறுவனங்கள் தேசிய முக்கியத்துவம் வாய்ந்த நிறுவனங்களாக அறிவிக்கப்பட்டன

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் கீழ்க்கண்டவற்றுக்கு அனுமதி அளித்தது: 1. 2017ஆம் ஆண்டிற்கான இந்திய தகவல் தொழில்நுட்ப நிறுவனங்கள் (பொது – தனியார் பங்கேற்பு) மசோதாவை நாடாளுமன்றத்தின் ஒப்புதலுக்காக அறிமுகப்படுத்துவது; 2. பொது- தனியார் பங்கேற்பில் செயல்பட்டு வரும் 15 இந்திய தகவல் தொழில்நுட்ப நிறுவனங்களுக்கு சட்டபூர்வமான அந்தஸ்தை வழங்கி, தேசிய முக்கியத்துவம் வாய்ந்த நிறுவனங்கள் என அவற்றை அறிவிப்பது; 3. இவை நடத்தும் கல்வி வகுப்புகளில் பங்கேற்கும் மாணவர்களுக்கு பட்டங்கள் வழங்க இந்த நிறுவனங்களுக்கு அதிகாரம் வழங்குவது. திட்டமிடப்பட்டுள்ள 2017ஆம் ஆண்டிற்கான இந்திய தகவல் தொழில்நுட்ப நிறுவன (பொது-தனியார் பங்கேற்பு) மசோதாவைப் பொறுத்தவரை மத்திய அரசிற்கு எவ்வித நிதிப் பொறுப்பும் இருக்காது. தற்போது பொது- தனியார் பங்கேற்பில் செயல்பட்டு வரும் இந்திய தகவல் தொழில்நுட்ப நிறுவனங்களை, பட்டங்கள் வழங்குவதற்கான அதிகாரங்களுடன் கூடிய தேசிய முக்கியத்துவம் வாய்ந்த நிறுவனங்கள் என இந்த மசோதா அறிவிப்பு செய்யும். இதன் மூலம் பல்கலைக்கழகம் அல்லது தேசிய முக்கியத்துவம் வாய்ந்த நிறுவனம் தொழில்நுட்ப இளங்கலைப் பட்டம் (பி. டெக்.) அல்லது தொழில்நுட்ப முதுகலைப் பட்டம் (எம்.டெக்.) அல்லது முனைவர் பட்டம் (பி.எச்.டி.) ஆகியவற்றை வழங்குவதற்கு மேற்கொள்ளும் அதே வழிமுறைகளை இந்த நிறுவனங்களும் பயன்படுத்திக் கொள்ளத் தகுதி பெற்றவையாக மாறும். தகவல் தொழில்நுட்பம், பொறியியல் அல்லது பி.எச்.டி ஆகியவற்றில் முறையான பட்டத்தை வழங்குவதன் மூலம் இதில் தேர்ச்சி பெறும் மாணவர்களின் எதிர்கால வாய்ப்புகளை மேம்படும் என்பதோடு தகவல் தொழில்நுட்பத் துறையில் நாட்டில் வலுவான ஆராய்ச்சி அடித்தளத்தை வளர்த்தெடுக்கத் தேவையான மாணவர்களையும் இந்த நிறுவனங்கள் கவர்ந்திழுக்கவும் உதவி செய்யும். இந்த நிறுவனங்களிலிருந்து பயிற்சி பெற்று வரும் திறமையானவர்களிலிருந்து தொழில் துறை, பொருளாதாரம் ஆகியவற்றில் உருவாகி வரும் திறன் பெற்ற தொழில்நுட்ப மனித வளத் தேவைகளை நம்மால் சமாளிக்க முடியும் எனவும் எதிர்பார்க்கப்படுகிறது. இந்த நிறுவனங்கள் ஒவ்வொன்றுமே ஆண்-பெண் வேறுபாடு, சாதி, இனம், மாற்றுத் திறன், இருப்பிடம், சமூக-பொருளாதாரப் பின்னணி போன்ற எவ்வித வேறுபாடுகளுமின்றி அனைவருக்கும் பொதுவானதாகும். கீழ்க்கண்ட 15 நிறுவனங்களில் கல்வியாண்டு துவங்கியுள்ளது: ஆந்திரப்பிரதேசம் – சித்தூர் அசாம் – குவுஹாத்தி குஜராத் – வதோதரா அரியானா – சோனிபெட் இமாச்சல்பிரதேசம் – உனா ஜார்க்கண்ட் – ராஞ்சி கர்நாடகா – தார்வாட் கேரளா – கோட்டயம் மகாராஷ்டிரா – நாக்பூர் மற்றும் பூனே மணிப்பூர் – சேனாபதி ராஜஸ்தான் – கோட்டா தமிழ்நாடு – திருச்சிராப்பள்ளி உத்தரப் பிரதேசம் – லக்னோ மேற்கு வங்கம் – கல்யாணி பின்னணி: புதிதாக 20 தகவல் தொழில்நுட்ப நிறுவனங்களை பொது-தனியார் பங்கேற்பில் உருவாக்குவதற்கு 07.12.2010 அன்று மத்திய அமைச்சரவை அளித்த ஒப்புதல் தனது மாணவர்களுக்கு பட்டங்களை வழங்கும் அதிகாரத்தை இந்த நிறுவனங்களுக்கு வழங்குவதாக அமைந்திருக்கவில்லை. 2013-14 கல்வியாண்டில் சேர்ந்த முதல் தொகுதி இளம் நிலை மாணவர்கள் 2017ஆம் ஆண்டில் தங்கள் கல்வியை முடித்து வெளியேறுவார்கள். இந்த 15 இந்திய தகவல் தொழில்நுட்ப நிறுவனங்களிலும் கல்வியாண்டு ஏற்கனவே துவங்கியுள்ளன.
ஐ.ஆர்.என்.எஸ்.எஸ். 1ஜி செயற்கைக்கோள்  ஏவப்பட்டதை பிரதமர் பார்வையிட்டார்; இஸ்ரோ விஞ்ஞானிகளுக்கு பிரதமர் மோடி பாராட்டு

ஐ.ஆர்.என்.எஸ்.எஸ்.-1ஜி என்ற வழிகாட்டி செயற்கைக்கோள், வெற்றிகரமாக இன்று விண்ணில் ஏவப்பட்டதை பிரதமர் திரு. நரேந்திர மோடி இன்று புது தில்லியில் பார்வையிட்டார். பி.எஸ்.எல்.வி. சி33 ராக்கெட் மூலம் இந்த செயற்கைக்கோள் இன்று பகல் 12.50 மணியளவில் ஸ்ரீஹரிகோட்டாவில் உள்ள சதீஸ் தவான் ஏவுதளத்தில் இருந்து விண்ணில் ஏவப்பட்டது. செயற்கைக்கோள் வெற்றிகரமாக ஏவப்பட்ட சிலநொடிகளில் காணொளி கலந்தாய்வு மூலம் உரையாடிய பிரதமர் மோடி இஸ்ரோ விஞ்ஞானிகளுக்கு தனது பாராட்டுகளை தெரிவித்தார். வான்வெளி ஆராய்ச்சியில், மக்களின் வாழ்க்கை தரத்தை மேம்படுத்தும் பல சாதனைகளை இந்திய விஞ்ஞானிகள் நிகழ்த்தியுள்ளனர். “இந்த செயற்கைக்கோளை வெற்றிகரமாக விண்ணில் ஏவியது மூலம் நமது தொழில்நுட்ப உதவியுடன் நமது வளர்ச்சி பாதையை நாமே உருவாக்கலாம். இது நாட்டு மக்களுக்கு இந்திய விஞ்ஞானிகள் அளித்துள்ள விலைமதிப்பில்லா பரிசு” என்று பிரதமர் கூறினார். இது இந்திய நாட்டுக்கு மட்டும் அல்லாமல் சார்க் நாடுகளுக்கும் பயனுள்ளதாக அமையும். இந்த வழிகாட்டி செயற்கைக்கோள் “நாவிக் – செயற்கைக்கோள்கள் தொகுப்புகளுடனான வழிகாட்டி முறை“ என்று அழைக்கப்படும். இது “இந்தியாவில் தயாரிப்போம்” மற்றும் “இந்தியர்களுக்காக தயாரிப்போம்” முயற்சிகளுக்கு ஒரு நல்ல எடுத்துக்காட்டாக அமைந்துள்ளது.
அடிப்படை இயற்பியலில் முக்கிய கண்டுபிடிப்புகளுக்கான சிறப்பு சர்வதேச விருது பெற்ற இந்திய விஞ்ஞானிகளுக்கு பிரதமர் வாழ்த்து

அடிப்படை இயற்பியலில் முக்கிய கண்டுபிடிப்புகளுக்கான சிறப்பு சர்வதேச விருது பெற்ற இந்திய விஞ்ஞானிகளுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “அடிப்படை இயற்பியலில் முக்கிய கண்டுபிடிப்புகளுக்கான சிறப்பு சர்வதேச விருது பெற்ற இந்திய விஞ்ஞானிகளுக்கு எனது வாழ்த்துக்கள். ஈர்ப்புவிசை அலைகளை கண்டறிதல் குறித்த முக்கிய அறிவியல் சாதனை புரிந்ததற்காக இந்த விஞ்ஞானிகளுக்கு விருது அளிக்கப்பட்டுள்ளது.”, என்று பிரதமர் குறிப்பிட்டுள்ளார்.
டாக்கா நகரில் நிகழ்ந்த தாக்குதலில் உயிரிழந்தோருக்கு பிரதமர் இரங்கல்

வங்கதேச தலைநகர் டாக்கா நகரில் நடைபெற்ற தாக்குதலில் உயிரிழந்தோருக்கு பிரதமர் திரு. நரேந்திர மோடி அவர்கள் தனது இரங்கலைத் தெரிவித்தார். “ டாக்கா நகரில் நிகழ்ந்த தாக்குதல் நமக்களித்த துயரத்தை வெளியிட வார்த்தைகளே இல்லை. வங்கதேச அதிபர் ஷேக் ஹசினாவுடன் இது குறித்து உரையாடியபோது, இந்த மோசமான தாக்குதல் குறித்து எனது வலுவான கண்டனத்தையும் தெரிவித்தேன். “ இந்தத் துயரமான சூழலில் வங்க தேசத்தில் உள்ள நமது சகோதர, சகோதரிகளுடன் இணைந்து இந்தியா உறுதியாக நிற்கிறது. ”உயிரிழந்தவர்களின் குடும்பங்களுக்கு எனது ஆழ்ந்த இரங்கல்கள். இதில் காயமுற்றவர்கள் விரைவில் நலம்பெறவும் நான் பிரார்த்தனை செய்கிறேன்.” என்று பிரதமர் தெரிவித்தார்.
நேதாஜி சுபாஷ் சந்திர போசின் பிறந்த நாளில் பிரதமர் மரியாதை

நேதாஜி சுபாஷ் சந்திர போசின் பிறந்த நாளில் பிரதமர் திரு நரேந்திர மோடி அவருக்கு மரியாதை செலுத்தினார். பிரதமர் வெளியிட்டுள்ள டுவிட்டர் பதிவில் கூறியிருப்பதாவது; ‘’ நேதாஜி சுபாஷ் சந்திர போசின் பிறந்த நாளில், அவருக்கு நான் தலைவணங்குகிறேன். நமது நாட்டுக்கு அவர் ஆற்றிய முக்கியமான பங்களிப்பு குறித்து ஒவ்வொரு இந்தியரும் பெருமிதம் கொள்கின்றர்’’
ஏ.பி.ஜே அப்துல் கலாம் பிறந்த தின விழாவில் பிரதமர் கருத்து

முன்னாள் குடியரசுத் தலைவர் டாக்டர் ஏ.பி.ஜே. அப்துல் கலாமை ‘ராஷ்ட்ரபதி’ என்று அழைப்பதைவிட, ராஷ்ட்ர ரத்னா என்று அழைக்க வேண்டும் என்று பிரதமர் திரு. நரேந்திர மோடி கூறியுள்ளார். புதுதில்லியில் டிஆர்டிஓ வளாகத்தில் நடைபெற்ற ஏ.பி.ஜே. அப்துல் கலாமின் பிறந்த தின விழாவில் பிரதமர் உரையாற்றினார். டாக்டர் கலாம் நினைவு மண்டபம் இராமேஸ்வரத்தில் கட்டப்படும் என்று கூறிய பிரதமர் இது வருங்கால தலைமுறையினரை உற்சாகப்படுத்தும் என்று கூறினார். வாழ்க்கையில் பலர் வாய்ப்புகளுக்காக காத்திருக்கும் போது டாக்டர் கலாம் எப்போதுமே புதிய சவால்களை சந்தித்து வெற்றி கண்டார். கட்ச் பகுதியில் நிலநடுக்கம் ஏற்பட்ட பின்னர் புனரமைக்கும் பணியில் டாக்டர் கலாமுடன் தாம் ஒன்றினைந்து பணிப்புரிந்ததை பிரதமர் நினைவு கூர்ந்தார். டாக்டர் கலாம் தம்மை ஆசிரியராகவேக் கருத வேண்டும் என்று விரும்பினார் என்றும் வருங்கால சந்ததியினர் நல்ல முறையில் வழி நடத்தி செல்லப்படுவதற்கு முக்கியம் அளித்தவர், என்று பிரதமர் கூறியுள்ளார். கனிணி மூலம் தகவல் பாதுகாப்பு, அனைவருக்கும் வீடு, நதிகள் இணைப்பு, விவசாய உற்பத்தி அதிகரிப்பு, கடல் பொருட்களிள் பொருளாதார வளம், துல்லியமான பொருட்கள் தயாரிப்பு போன்ற முக்கியமான பல பிரிவுகளில் புதிய உத்திகள் அவசியம் என்று பிரதமர் அப்போது குறிப்பிட்டார். டாக்டர் கலாம் இந்தியாவின் சாதாரண நிலையில் இருந்து உயரிய பதவியை வகித்தார் என்பதோடு மட்டுமல்லாமல் பல பெரிய அமைப்புகளை ஆரம்பத்தில் இருந்து உயர் நிலைக்கு கொண்டு வந்தவர் என்றும் பிரதமர் கூறினார். அவரை வழிகாட்டியாகக் கருதி நாம் செயல்பட வேண்டும் என்றும் கூறினார். முன்னதாக டிஆர் டிஓ வளாகத்தில் டாக்டர் ஏ.பி.ஜே அப்துல் கலாமின் உருவ சிலையை பிரதமர் திறந்து வைத்தார். “டாக்டர் கலாம் வாழ்க்கையில் கொண்டாட்டங்கள்” என்ற தலைப்பில் கண்காட்சியையும் பிரதமர் திறந்து வைத்து பார்வையிட்டார். டாக்டர் கலாமின் நினைவு அஞ்சல் தலை ஒன்றையும் பிரதமர் வெளியிட்டார். மத்திய அமைச்சர்கள் திரு. வெங்கயா நாயுடு, திரு. மனோகர் பரிக்கர், திரு. ரவிசங்கர் பிரசாத் மற்றும் டாக்டர் ஹர்ஷ் வர்தன் ஆகியோர் இந்நிகழ்ச்சியில் கலந்துக் கொண்டனர். ••••
இந்தியத் தலைமையின் கீழ் ஜி 20 செயலகத்தில் பணி நியமன வாய்ப்புகளை பிரதமர் பகிர்ந்துள்ளார்

ஜி20 செயலகத்தின் ஒரு பகுதியாக வியப்பளிக்கும் வகையில் பணி நியமன வாய்ப்புகளையும் இந்திய தலைமையின் கீழ் உலகளாவிய செயல் திட்டத்தை முறைப்படுத்துவதற்கான பங்களிப்பையும் பிரதமர் திரு நரேந்திர மோதி பகிர்ந்துள்ளார். வெளியுறவு அமைச்சக செய்தி தொடர்பாளர் அரிந்தம் பக்சியின் ட்விட்டர் செய்தியை மேற்கோள் காட்டி பிரதமர் வெளியிட்டிருக்கும் ட்விட்டர் செய்தியில் கூறியிருப்பதாவது: “இது வியப்பளிக்கும் வாய்ப்பாகும்…”
பெங்களூர் சிட்டி-நான்டெட் எக்ஸ்பிரஸ் ரயில் விபத்தில் பலியானோர் குடும்பத்தினருக்கு பிரதமர் இரங்கல்

ஆந்திரப் பிரதேசம் அனந்தபூர் மாவட்டம் அருகே ஏற்பட்ட பெங்களூர் சிட்டி-நான்டெட் எக்ஸ்பிரஸ் ரயில் விபத்தில் உயிரிழந்தவர்களுக்கு பிரதமர் நரேந்திர மோடி இரங்கல் தெரிவித்துள்ளார். பெங்களூர் சிட்டி-நான்டெட் எக்ஸ்பிரஸ் விபத்துக்குள்ளானது துரதிருஷ்டவசமானது. விபத்தில் பலியானவர்கள் குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன். கர்நாடக சட்டப்பேரவை உறுப்பினர் திரு. வெங்கடேஷ் நாயக் குடும்பத்தினருக்கு எனது ஆழ்ந்த இரங்கலைத் தெரிவித்துக் கொள்கிறேன். சமுதாயத்திற்கு அவரது சேவைகளை அனைவரும் நினைவு கூர்வார்கள் என்றும் பிரதமர் கூறியுள்ளார்.
சர்தார் படேல் நினைவு நாளை முன்னிட்டு பிரதமர் அஞ்சலி

சர்தார் படேலின் நினைவு நாளை முன்னிட்டு பிரதமர் திரு. நரேந்திர மோடி அவரை நினைவு கூர்ந்தார். “மாபெரும் தலைவர் சர்தார் படேலின் நினைவு நாளை முன்னிட்டு அவரை நாம் நினைவு கொள்கிறோம். இந்த நாட்டிற்காக சர்தார் படேல் ஆற்றிய என்றும் நிலைத்திருக்கும் சேவைக்கு ஒவ்வொரு இந்தியனும் கடன்பட்டுள்ளார்” என்று பிரதமர் குறிப்பிட்டுள்ளார்.